runetrust/blame-folketinget-dk huggingface dataset:
Henning Hyllested (EL), 2016-03-01:
Så vidt jeg ved, nævner højesteretsdommen ikke noget som helst om monopoldannelser på arbejdsmarkedet, men man åbner op for, at en hvilken som helst overenskomst skal være gældende, og der har jeg da forstået det sådan på de forskellige behandlinger, vi har haft af L 192, L 72, vores oprindelige B-forslag, som lå før L 192 osv., at partierne har haft en intention om at genoprette retstilstanden fra før højesteretsdommen, altså den måde, som Trafikstyrelsen jo administrerede efter.
Holger K. Nielsen (SF), 2008-02-29:
Mener Det Radikale Venstre, at det vil være ansvarligt at træffe en principbeslutning allerede i 2009, selv om man på det tidspunkt ikke har de fuldstændige og juridisk bindende oplysninger om prisen, og synes ordføreren, at man kan få en proces gennemført transparent og ordentligt på den måde?
Søren Pind (V), 2015-11-13:
Hvis man vitterlig mente det alvorligt, og jeg er helt opmærksom på, at Alternativet ikke var i Folketinget på daværende tidspunkt, så det er ikke Alternativet, jeg sigter til her, men hvis man havde ment det med veteranerne alvorligt, havde man foretaget en grundig undersøgelse.
Carina Christensen (KF), 2009-10-22:
Det er rigtigt, som flere ordførere har været inde på, at vi ikke fik skabt et fuldt afklaret afsæt for processen med at fusionere Kunstakademiets Arkitektskole og Danmarks Designskole – som nu så også fusionerer med Glas- og Keramikskolen på Bornholm – og det har bidraget til den turbulens, der senest har ført til, at rektor på Danmarks Designskole nu har sagt op.
Anne Sophie Callesen (RV), 2022-04-19:
Jeg er så enig i, at der er behov for, at vi er meget mere ambitiøse med hensyn til alt, hvad der handler om både grøn omstilling og behovet for at tage et ansvar – et helt andet og meget større ansvar, i øvrigt – for dem, som klimaforandringerne særligt rammer, nemlig verdens fattigste.
Pernille Vermund (NB), 2023-04-21:
Nej, det ville jeg ikke synes, men min anke og min kritik går på, at når man sidder i en flertalsregering og man er enig om, at det ikke er børnene, der skal betale regningen, så er der vel ret beset tre andre muligheder: Enten er det det offentlige, eller også er det værgen, som anlægger sagen, eller også er det den, man sagsøger – i den her situation er det så kommunen – der skal betale regningen.
Bjarne Laustsen (S), 1998-06-02:
Det er jo viden om problemerne, som skaber grundlag for forbedring og forebyggelse, og der er vel også god grund til at sige, at skolelederen, skolebestyrelsen og sikkerhedsrepræsentanterne på skolerne har et kæmpe arbejde i selv at gøre noget ud fra de forskellige forudsætninger, de nu har.
Irene Simonsen (V), 2003-12-16:
Som jeg sagde til den far, jeg talte med i morges, vil jeg nu gerne være med til at lave vandtætte skotter, og jeg vil gerne have noget mere solidaritet blandt andre og også blandt dem, der lige midlertidigt her er ramt af noget teoretisk, sådan at vi kan få integrationen til at virke i Danmark, for jeg tror, vi alle sammen er enige om, at vi skal have integrationen til at virke. Vi skal have lukket de skotter her, så vi ikke får
Dennis Flydtkjær (DF), 2018-10-24:
Det er sådan set også for at beskytte medarbejderne, fordi der har været eksempler på, at man pludselig har fået en henvendelse fra SKAT om, at man manglede at betale skat af den indtægt, man havde haft, men som man måske ikke havde fået en lønseddel på, så man ikke har kunnet dokumentere, at man faktisk skulle have gjort det.
Annette Lilja Vilhelmsen (SF), 2008-12-03:
Det er sådan set lidt en opfølgning på nogle af de dialoger, vi har haft, og så er det meget i relation til aktuel omtale i Politiken her de sidste dage, hvor der står, at statens vagthund, Ankestyrelsen, får flere og flere henvendelser om udsatte børn, børn fra socialt belastede familier, som ikke får den hjælp, de har brug for i kommunerne.
Ole Stavad (S), 2002-05-27:
Derfor er jeg ked af at sige, at når jeg læser den regionalpolitiske redegørelse, når jeg læser de andre skrifter, som regeringen har udgivet, når jeg læser den finanslov, som nogle af os har siddet og brugt mange timer på at gennemarbejde i Finansudvalget, så har jeg meget svært ved at se, hvor det regionalpolitiske perspektiv er.
Majbrit Berlau (EL), 2006-02-28:
Det kan også sikres, at såfremt de har sygdomme, kan de blive tilset af en læge, og det kan også sikres, at de mennesker får en social kontakt, der gør, at den dag de får motivation til at bryde deres stofafhængighed, er der faktisk en professionel, som tager dem på ordet og hjælper dem videre i systemet.
Lars Barfoed (KF), 2002-05-23:
Det vil faktisk være et fokuspunkt for den danske regering i formandsperioden, når det gælder Beskæftigelsesministeriets område, at vi skal have et mere rummeligt arbejdsmarked, så det er bestemt et område, hvor vi vil gøre en stor indsats. Fru Anne-Marie Meldgaard spørger, om jeg vil løfte sløret for udspillet i morgen.
Thomas Jensen (S), 2010-01-20:
Hvis det sidste her er en garanti, altså at der ikke lægges op til en ændring i fastsættelsen af huslejen, så bliver det meget spændende at behandle det kommende lovforslag, for kort og konkret: Hvordan kan ministeren sikre, at udgifter til vedligeholdelse af lejemål ikke bliver væltet over på huslejen?
Kamal Qureshi (SF), 2003-02-07:
Men skal det være politisk ukorrekt, eller hvad er det, Menneskerettighedscenteret skal dømme efter? Jeg forstår lidt, at fru Birthe Rønn Hornbech her fra en politisk talerstol fortæller Menneskerettighedscenteret, hvordan det skal behandle sagerne.
Pernille Skipper (EL), 2014-12-18:
Før jeg går i gang med den ordførertale, jeg egentlig havde forberedt mig på at holde, vil jeg sige, at det er sjovt, hvordan samtlige de partier, som er negative over for det her forslag, absolut intet problem har med, at politibetjente bærer kropskamera, når det sker på politiets præmisser, som det jo sker i dag.
Frank Jensen (S), 1998-12-10:
For der er jo mange misforståelser, når det drejer sig om vores medvirkens- og forsøgsregler, som er grundlæggende principper i vores straffelovgivning, og der er mange andre lande, som - jeg tror, det var fru Anne Baastrup, der var inde på det - simpelt hen ikke forstår, at vi har så vide rammer i vores lovgivning, som domstolene kan anvende til at kunne retshåndhæve over for folk, der har et medvirkens - og forsøgsansvar, selv om de ikke direkte har lavet den kriminelle handling.
Pernille Rosenkrantz-Theil (S), 2017-04-18:
Når man beskæftiger sig med socialpolitik, vil man vide, at vi indimellem som samfund bruger utrolig mange kræfter – og heldigvis for det – på at få hjulpet og støttet børn og unge, som har haft en vanskelig vej i tilværelsen, men når de så bliver 18 år, er det, som om de bliver suget ned i sådan et sort hul.
Anni Svanholt (SF), 2001-01-11:
Og jeg vil gerne sige i denne her forbindelse, at der jo ikke har været den mindste tvivl om, at de penge, som elforbrugerne betaler, skulle gå til det formål, som er indeholdt i loven om Elsparefonden. Der har så været diskussioner her på det seneste om pengene; der var nogle penge, der blev fjernet, men de penge kommer tilbage.
Claus Hjort Frederiksen (V), 2011-03-23:
Det er en aftale om, at stats- og regeringscheferne sætter sig rundt om bordet og diskuterer de udfordringer, som vi alle sammen har med hensyn til konkurrenceevne, finansiel stabilitet og den økonomiske politik, og regeringscheferne giver så deres bud på, hvad de vil gøre i deres hjemlande.
Rune Lund (EL), 2007-05-22:
Baggrunden for spørgsmålet er, at man i Nyhedsavisen den 21. maj kunne læse, at Anders Henriksen, som er militærjurist og forsker ved Dansk Institut for Militære Studier, har lavet en ny ph.d.-afhandling, hvor han fastslår, at krigen i Afghanistan var ulovlig.
Ole Glahn (RV), 2006-11-29:
Der vil jeg godt spørge ministeren helt konkret, om ministeren ikke mener, at regeringen svigter en mulighed for, at personer, der gerne vil bosætte sig på landet og have 5, 10, 15 ha, hvor meget det skal være, kan gøre det, for langt de fleste landmænd barberer ejendomme, de har købt, ned til 2 ha.
Thomas Jensen (S), 2012-06-08:
Om hr. Joachim B. Olsen har lyst til at lade vandet her i Folketingssalen for at få varmen, må være op til ordføreren selv, men i hvert fald for dansk økonomi er det rigtig, rigtig fornuftigt at skabe arbejdspladser her og nu, fordi det er nu, vi har rigtig mange arbejdsløse.
Camilla Hersom (RV), 2015-01-27:
Zenia Stampe har ikke foreslået, at man, hvis man har begået meget alvorlig kriminalitet og ikke kan hjemsendes til et land, fordi man ikke har et land at blive hjemsendt til, eller fordi det er med fare for, at man får en livstidsdom eller andet, så bare skal kunne løbe frit rundt i Danmark.
Marlene Harpsøe (DD), 2024-05-24:
Så derfor vil jeg gerne lige høre ministeren, om ministeren er enig, eller om det ikke lige er at tage munden lidt for fuld, for hvis vi reelt skal gøre op med minuttyranni, kræver det vel også, at vi har besat alle de ledige stillinger, der overhovedet er i ældreplejen.
Christian Juhl (EL), 2017-06-01:
Jeg kunne godt tænke mig at høre, hvordan man kan løse det spørgsmål, der hedder, at forsvarere og dommere og andre har så højt et niveau, at de rent faktisk kan danne en retspraksis i Grønland, som ikke bare medfører, at man i den ene bygd dømmer på en måde, og at man i den anden bygd dømmer på en anden måde.
Nikolaj Villumsen (EL), 2013-05-30:
Men så synes jeg ærlig talt, at Venstres ordfører skal tænke sig lidt bedre om, næste gang Venstres ordfører skriver en ordførertale, for ordføreren startede med at beskylde Enhedslisten for at ville fremsætte det her, for at EU lige pludselig skulle til at blande sig i arbejdsmarkedet, hvorefter ordføreren begynder at læse en dom op, som meget klart og tydeligt gør det klart, at EU allerede blander sig på arbejdsmarkedet i Europa og i Danmark.
Torsten Schack Pedersen (V), 2009-04-30:
Jeg mangler bare Socialdemokratiets svar på, om der er enighed om holdningen til, hvordan man skal kendetegne den her skattereform, når man hører socialdemokrater melde ud i fuldstændig modsatrettede retninger: den er for grøn, den er for sort, den er for ambitiøs, den er for uambitiøs.
Rasmus Prehn (S), 2009-11-05:
Venstre har jo fremlagt et erhvervspolitisk udspil, hvor hele 100 pct. skal sendes i udbud, og det har man jo trods alt fra regeringens side ikke gået så langt som til at foreslå, men det ville man jo have skullet, hvis man skulle tage konsekvensen af Venstres politik.
Lene Espersen (KF), 2009-11-03:
Jeg vil blot tilføje, at lovforslaget jo er en videreudvikling af lov om registrering af ledningsejere, der blev vedtaget i 2005, og hvor man jo i hvert fald kan se, at de graveskader, der efterfølgende har været, har været langt, langt mindre end tidligere, fordi man altså via Ledningsejerregisteret har fået et langt større indblik i, hvor ledningerne ligger gravet ned.
Mikkel Bjørn (DF), 2024-12-19:
Ja, det er, fordi lovforslaget er et bunkebryllup fyldt med kriminelle og mennesker, der ikke bærer danske værdier i hjertet, og hvor vi ikke har en velbegrundet formodning om, at det at give de mennesker et dansk statsborgerskab vil være en positiv investering på vegne af Danmark, kulturelt, socialt såvel som økonomisk.
Margrete Auken (SF), 2000-01-13:
Det er det, vi andre lærte af vores far og mor, og det var måske meget godt en gang imellem at huske det, man har lært af sin far og mor, og ikke bare give los for alle mulige modbydeligheder mod andre mennesker. Og så vil jeg godt senere hen komme ind på, hvorfor jeg mener, at det faktisk er til fordel for kristendommen, at vi får nogle flere muslimer til landet.
Troels Lund Poulsen (V), 2017-05-03:
Derudover har jeg også bedt KL om at komme med forslag til, hvordan vi kan gøre reglerne mere enkle og lettere at administrere, så kommunerne derved får lettere ved at træffe afgørelser, for det må heller ikke være sådan, at det ikke får konsekvenser, hvis man f.eks. udebliver fra virksomhedspraktik, fordi reglerne er for komplicerede.
Torben Hansen (S), 2008-05-23:
Jeg kan i hvert fald på vegne af den samlede opposition og også efter dagens tilkendegivelser sige, at vi vil følge det her meget skarpt, og at vi inden for de kommende uger vil se, hvordan vi kan få noget skruet sammen, sådan at det bliver - til regeringspartierne og til andre - et tilbud af den slags, man ikke kan afslå, for det, der for os er det allerallervigtigste, er folks sundhed, og vi vil ikke acceptere, at 1 million danskere lever med uacceptabel luftkvalitet.
Margrethe Vestager (RV), 2002-01-22:
Det er lige blevet anvendt som modargument af Venstres ordfører, at det er en dårlig idé at samle det hele i ét stort råd. Hvad er det så for en sammenhæng? Er det sammenhængen mellem de grupper, som vi hele tiden hører nævnt, nemlig hjemløse, nu også prostituerede, misbrugere, og jeg tror også, psykisk syge nogle gange er med. Hvad er det for en sammenhæng, der er særskilt mellem de fire grupper?
Karina Adsbøl (DD), 2024-05-15:
Jeg har egentlig indtryk af, at SF kerer sig om de familier, som ikke har så mange midler, og jeg har egentlig også indtryk af, at man til dels støtter det frie valg for familierne, altså at familierne kan vælge, hvad det er for en pasningsordning, der passer bedst til deres familieliv.
Per Clausen (EL), 2006-06-02:
Jeg vil gerne spørge hr. Martin Henriksen, om det ikke er rigtigt, at set fra Dansk Folkepartis synspunkt er det vigtigt at have ikke bare test, men også landsdækkende test, og det er også vigtigt at få resultaterne samlet ind, sådan at man fra statens side med udgangspunkt i testresultaterne kan se, hvor der er brug for at gribe ind og ændre på folkeskolen – og at man også ændrer på de enkelte kommuners prioriteringer, hvis testene ikke er gode nok.
Bjarne Laustsen (S), 2004-02-27:
Jeg tror bestemt heller ikke på, at regeringen - det tror jeg heller ikke selv at de tror på - tror, at det er noget, der vil virke, bl.a. fordi man netop ikke har arbejderpartierne med. Det tror jeg ville have være godt, for hvis det her skal implementeres ude på virksomhederne, så ved vi, at lønmodtagersiden er væsentlig at have med i det her spil.
Pia Kjærsgaard (DF), 2021-12-21:
Men hans argumenter for, at man ikke kunne kendes uværdig, synes jeg var saglige argumenter, nemlig at det i en politisk sag ikke skulle være – det var dengang VS, Det Konservative Folkeparti og Socialdemokratiet – politikere, der skulle vurdere, om Mogens Glistrup var værdig til at sidde i Folketinget, men derimod Mogens Glistrups og Fremskridtspartiets vælgere: Man kan pege på, at et spørgsmål om udelukkelse af et medlem af Folketinget fra et demokratisk synspunkt er så vigtigt, at der må stilles krav til udelukkelseskriterierne, som sikrer imod vilkårlighed, partipolitisk misbrug, chikane, politisk forfølgelse eller en anden form for forskelsbehandling, og om man i forhold hertil måtte konkludere, at hensynet til noget upræcist, for det er det – og det kan vi også høre her i dag – som Folketingets værdighed er af helt underordnet betydning.
Thorkild Simonsen (S), 2000-02-02:
Spørgsmålet lyder: Vil ministeren oplyse, hvor mange Kosovoalbanere i Danmark i alt har modtaget pr. 31. december 1999, og hvor mange af disse der pr. samme dato har søgt om at komme hjem, samt hvor mange af disse, der er afrejst inden årsskiftet?
Ole Birk Olesen (LA), 2013-09-10:
Men jeg kan forsikre, at vi har mere finansiering, end vi har af udgift til lettelsen af skatten i vores forslag, og når vi på et tidspunkt får samlet det hele i en stor 2020-plan, så vil man se, at vi bidrager med mere til at sænke gælden i det offentlige, end andre partier gør.
John Dyrby Paulsen (S), 2014-05-08:
Derfor kan man jo ikke gå ind og sige, at det er lige nøjagtig de penge, som eventuelt måtte være givet til vedkommende i børnecheck, der ikke må sendes ud, mens man godt må sende en del af den løn, som man får i Danmark efter skat, for vedkommende betaler jo skat i Danmark, ud.
Thor Pedersen (V), 2003-11-26:
Men med hensyn til sekretariatet taler vi om arbejde, som vel i bund og grund kunne tåle en ganske almindelig udvælgelse på lige fod med alle andre projekter, og man skal vel ikke være så bange for de projekter, man har, at man ikke selv tror på, at de også kan nyde fremme i en ansøgningsprocedure på lige fod med alle andre ngo'er.
Karina Adsbøl (DF), 2020-12-09:
Der er en anden del, som jeg også gerne lige vil spørge ministeren om, for det er jo klart, at ting er blevet udskudt i Folketingssalen på grund af corona, også i forhold til det her beslutningsforslag, hvor der står 2020, så jeg vil spørge om, hvornår sådan et lovforslag kan træde i kraft?
Jeppe Kofod (S), 2001-12-14:
Jeg kan nævne, at der i valgkampen rent faktisk var en undersøgelse fra PLS Rambøll, tror jeg det var, offentliggjort i Jyllands-Posten, der viste, at ikke blot et flertal blandt danskerne ville fastholde 1-pct.s-bistanden, men også et flertal blandt Venstres og De Konservatives vælgere ville fastholde denne bistandsprocent.
Mariann Fischer Boel (V), 2001-03-01:
Jeg vil godt sige til hr. Aage Frandsen: Hvis det skulle være så attraktivt med den ordning, vi har i dag - 3-års-reglen og så 4 år bagefter - så fatter jeg simpelt hen ikke, at der ikke er kommet en lind strøm af udenlandske, topkvalificerede medarbejdere ind i landet.
Maja Panduro (S), 2012-02-21:
Det er ikke ensbetydende med, at jeg bilder mig ind, at vi med et fingerknips kommer til at gøre alting godt og rosenrødt, for som ordføreren sagde, kan vi jo desværre nok ikke med lov i den her sal forhindre, at det på noget tidspunkt igen kommer til at ske i Danmark, at der f.eks. er en far, der gør noget meget, meget frygteligt mod sit barn.
Birgitte Josefsen (V), 2006-12-14:
Men jeg glæder mig da over, at så mange som overhovedet muligt har benyttet sig af de tilbud, der er i det offentlige system, for for mig er det faktisk meget, meget vigtigt, at det offentlige sundhedsvæsen altid vil være grundfundamentet i det danske sygehusvæsen.
Per Clausen (EL), 2010-12-16:
Tænk, hvis vi igen i Danmark kunne begynde at føre en planlægningspolitik, der faktisk tog det udgangspunkt, at vi forsøgte at sikre, at vores byer gav mulighed for, at man kunne leve et miljømæssigt fornuftigt liv, uden at man følte, at man blev begrænset i sin udfoldelse.
Kristian Jensen (V), 2002-12-09:
Jeg kan blot sige til fru Line Barfod, at når man kigger på den indsats, der er blevet gjort også på uddannelsesområdet, og kigger på, hvad der var lagt op til i vores finanslov for 2002 i forhold til den tidligere regerings, så har vi tilbageført alle de planlagte effektiviseringer, der var lagt op til, og det betyder, at vi gik tilbage til den tidligere regerings udkast til finanslov, og derfor blev vores effektiviseringspotentiale neutraliseret.
Torsten Schack Pedersen (V), 2012-04-25:
Altså, er det for skatteministeren afgørende, at det, der hedder fuld finansiering, sker krone til krone med andre skatter og afgifter, og er det den eneste finansiering, som skatteministeren lægger på vores bordet, når regeringen kommer med sit udspil, for at sænke skatten på arbejde?
Martin Henriksen (DF), 2013-04-05:
Jeg kunne godt tænke mig at spørge, om ikke justitsministeren var indstillet på at tage nogle initiativer, som går på, at man styrker ytringsfriheden, og jeg kunne godt tænke mig at nævne nogle af de tiltag, som jeg også nævnte i min ordførertale.
Peter Skaarup (DF), 2008-12-19:
Logikken burde så være, hvis man er politiker og ser på det muliges kunst, at man så vil støtte det, man trods alt kan nå frem til, og det er den skærpede meldepligt, det er, at der er mere styr på også tuneseren, fordi der nu er et klart krav om, at han skal opholde sig i Center Sandholm.
Bent Bøgsted (DF), 2011-02-01:
Så vi ser frem til en positiv behandling af det kommende lovforslag, og hvis det ikke skulle nå at blive vedtaget, som hr. Eigil Andersen var lidt inde på, er jeg sikker på, at hr. Bjarne Laustsen, hvis der skulle komme en anden regering, jo så vil sørge for, at det bliver fremsat hurtigst muligt.
Høgni Hoydal (T), 2010-10-07:
Vil statsministeren som ressortminister for Færøerne og også som regeringsleder give et løfte om, at vi får hele den her Eik Bank-sag grundigt belyst, tilbundsgående undersøgt, med fuld indsigt i, hvad der er sket, og her tænker jeg både på at placere ansvar hos bankens ledelse og på de beslutninger, der er truffet af de kontrollerende myndigheder?
Frank Aaen (EL), 2008-11-04:
Statsministeren har sagt, at krigen i Afghanistan skulle beskytte Danmark mod terror, men det er jo det rene vrøvl, for det, der sker, øger tværtimod risikoen for terror mod Danmark, og vi ser både i Irak, i Afghanistan og i Pakistan og en lang række andre lande, at antallet af terrorister i dag er større end nogen sinde.
Kim Christiansen (DF), 2018-02-20:
Jeg synes, religiøse hensyn er et stigende problem, og jeg har i hvert fald hørt Venstres minister på området have nogenlunde den samme holdning, så jeg troede egentlig også, at det måske var noget, man var enige i i Venstre, nemlig at man skal bevæge sig væk fra de her særhensyn, vi har fået, altså primært religiøse hensyn.
Rasmus Prehn (S), 2010-05-07:
Det er jo ikke, fordi vi fra den samlede oppositions side er opslugt af et ønske om at tale sort, men vi har en situation, hvor der er kræfter i samfundet, som tyder på krise, som tyder på nedgang, og tilmed har vi en regering, som på alle måder har valgt at håndtere den her situation på en rigtig kedelig måde.
Bjarne Laustsen (S), 2003-11-13:
Men hvis ikke hr. Ulrik Kragh har læst på lektien, så findes der jo altså en vedtagelse her i Folketinget, som alle Folketingets partier har stemt for, der siger, at hvis man skal flytte arbejdspladser ud, og det kan være en god idé, så skal det selvfølgelig være begrundet i et godt formål, men det skal også være økonomisk begrundet. Hvis man så gør det, så skal det flyttes til regioner, hvor man har høj arbejdsløshed, lav skat osv., der er en lang række præmisser.
Ellen Trane Nørby (V), 2019-01-10:
Derfor kommer vi også til at præsentere en større sundhedsreform, som bl.a. sætter fokus på, hvordan vi får styrket vores nære sundhedsvæsen, herunder også en national kvalitetsplan for det nære sundhedsvæsen med nogle klare standarder for, hvad kommunerne skal levere, og det er jo ikke bare noget, som så bliver lavet ad én omgang.
Ole Sohn (SF), 2005-11-29:
Det er jo også derfor, at der er kommet forslag om, at vi ender med undervejs under udvalgsbehandlingerne at indsætte en revisionsparagraf i loven – og vi har jo en reflekterende kulturminister, så jeg kan ikke forestille mig andet, end at det også bliver konklusionen på det – sådan at vi på grund af den usikkerhed, der er ved modellen, som den er skitseret i lovforslaget, om, hvorvidt det nu også er en bæredygtig model, som minimum får en revisionsbestemmelse ind, og sådan at vi får usikkerheden afklaret vedrørende, at nogle af museerne også har peget på, at der kan ligge noget konkurrenceforvridende i den måde, det er skruet sammen på.
Margrethe Vestager (RV), 2004-04-27:
Det gør måske også, at man får en læringskultur, som gør, at man som lærer er forberedt på at blive ved med at lære hele vejen igennem sit arbejdsliv, og jeg tror, det er helt afgørende, hvis man vil styrke daginstitutioner, fritidsinstitutioner, ungdomsherberger og for den sags skyld også folkeskolen, at man som lærer og som pædagog har en kultur, der gør, at man hele tiden tilegner sig det nye, som kommer til, for at holde kvaliteten i top der, hvor man arbejder.
Lars Barfoed (KF), 2010-03-26:
Den anden er i selve betingelserne for at indgå registreret partnerskab i forhold til indgåelse af ægteskab, hvor jeg også har forklaret, hvorfor det er nødvendigt, at vi har forskellige regler, hvor vi altså undersøger retstillingen i andre lande for at se, om det nu også – hvis det er udlændinge, som bliver gift her i landet – er sådan, at retsvirkningen i de lande, de kommer fra, matcher de retsvirkninger, som vi har for registrerede partnerskaber her i landet. Så jeg har sådan set redegjort meget grundigt for de ting, som fru Johanne Schmidt-Nielsen nu spørger til.
Troels Lund Poulsen (V), 2017-04-28:
Så tallene viser jo desværre med al tydelighed, at alt for mange kontanthjælpsmodtagere og alt for mange personer med ikkevestlig baggrund går rundt alt for længe uden at få en indsats, som kan hjælpe dem tættere på arbejdsmarkedet eller gerne ind på arbejdsmarkedet.